Определение на председателя на Общия съд от 9 юни 2023 г. — FFPE section Conseil/Съвет
(Дело T-179/23 R)
(Обезпечително производство — Институционално право — Синдикални или професионални организации (СПО) — Споразумение, сключено между Съвета и СПО на Генералния секретариат на Съвета — Процедура за проверка на критериите за признаване и представителност на СПО — Суспендиране на правата, произтичащи от споразумението за СПО, която не достига прага на представителност — Молба за спиране на изпълнението — Липса на неотложност)
Език на производството: френски
Страни
Жалбоподател: Fédération de la fonction publique européenne section Conseil (FFPE section Conseil) (Брюксел, Белгия) (представители: A. Champetier и S. Rodrigues, avocats)
Ответник: Съвет на Европейския съюз (представители: M. Bauer и I. Demoulin)
Предмет
С молбата си, основана на членове 278 и 279 ДФЕС, жалбоподателят иска спиране на изпълнението на нотата на Съвета на Европейския съюз от 3 април 2023 г. (ORG.1.F/7053/23) относно резултатите от втората процедура за проверка на FFPE
Диспозитив
Отхвърля молбата за допускане на обезпечение.
Не се произнася по съдебните разноски.
____________